Musselburgh

Musselburgh (skotsk-gælisk: Baile nam Feusgan; «Musseburgh», National Place-Names Gazetteer. Ainmean-Àite na h-Alba. Arkivert fra originalen den 25. april 2012 skotsk: Musselburrae) er en by by (town) i East Lothian i Skottland. Den ligger ved kysten av Firth of Forth, omkring 8 km øst for sentrum av Edinburgh. Befolkningstallet er for 2020 beregnet til 21 100 innbyggere.«Mid-2020 Population Estimates for Settlements and Localities in Scotland» . National Records of Scotland. 31. mars 2022

Byen er kjent for hesteløpsbanen Musselburgh Racecourse, etablert i 1816,Musselburgh Racecourse den private internatskolen Loretto School, grunnlagt i 1827,Loretto School og for Musselburgh Grammar School med røtter tilbake til 1500-tallet, som er en av de eldste allmennskolene i landet, men dagens hovedbygning ble reist i 1835.Musselburgh Grammar School

Rett sør for byen ligger landsbyen Inveresk, kjent for hageanlegget Inveresk Lodge Gardens, administrert av National Trust for Scotland.Inveresk Lodge Garden, National Trust for Scotland

 Etymologi 
Stedsnavnet Musselburgh er av angelsaksisk opprinnelse hvor mussel betyr blåskjell. Elementet -burgh er avledet fra burh, på samme hvis som Edinburgh ved at navnet er eldre enn innføringen av de formelle burgher av kong David I av Skottland.«The early history of Scotland and meanings of the clan names and place-names appearing on the Clan Map of Scotland», Gwp.enta.net. Arkivert fra originalen den 17. mai 2006. Det eldste  angelsaksiske stedsnavnet var Eskmuthe (Eskmouth) for dens lokalisering til munningen av elven Esk.

Musselburgh var kjent for blåskjellbedene som vokste i Firth of Forth; etter mange år med påstander om at blåskjellene var utrygge for konsum, ble det startet en bevegelse for å reetablere blåskjellsengene som en kommersiell satsing.

 En «ærlig by» 
Musselburgh ble gjort til en baroniburgh ca. 1315 og en burgh av kongelighet ("burgh of regality") i 1562. Byen forsøkte å bli en kongelig burgh i 1632, men dette ble forhindret av motstand fra borgerne i Edinburgh.«Musselburgh: – A burgh of Regality» , Musselburgh Museum Selv om Edinburgh nå er kjent for å ha vært en burgh i 1125, gjenspeiles Musselburghs historie i det skotskspråklige tradisjonelle rimet:

Musselburgh was a burgh
When Edinburgh was nane,
And Musselburgh will be a burgh
When Edinburgh's gane.Ayton, John & Crofton, Ian (2005): Brewer's Britain & Ireland. Weidenfeld and Nicolson. s. 787.

Musselburgh er kjent som «The Honest Toun» («Den ærlige byen»»), og feirer dette ved det årlige valget av «Honest Lad and Lass» («De ærlige gutt og jente»). Byens motto «Honestas» dateres tilbake til 1332, da Skottlands regent, Thomas Randolph, 1. jarl av Moray, døde i Musselburgh etter en lang sykdom hvor han ble hengiven tatt vare på av byfolket. Hans etterfølger tilbød å belønne folket for deres lojalitet, men de takket nei og sa at de bare gjorde sin plikt. Den nye regenten, jarlen av Mar, var imponert og sa at de var en gruppe med ærlige menn, derav «Honest Toun».«Musselburgh, One of The Oldest Towns of Scotland: An ‘Honest Toun’!», Ghumakkar

 Vennskapsbyer 
Musselburgh vennskapsby med:
  Champigny-sur-Marne (Frankrike) 
  Rosignano Marittimo (Italia)
«Champigny var allerede vennskapby med Rosignano, slik en treveisforbindelse ble ansett som fordelaktig.»

 Referanser 

 Eksterne lenker 

Census data (PDF)
Musselburgh Festival , Honest Toun

Kategori:Byer i East Lothian
Kategori:Havnebyer i Storbritannia
Kategori:Havnebyer ved Nordsjøen